CELEX: C2005/155/15
Language: hu
Date: 2005-06-25 00:00:00
Title: C-178/05. sz. ügy: Az Európai Közösségek Bizottsága által a Görög Köztársaság ellen 2005. április 19-én benyújtott kereset

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/8
            
         Az Európai Közösségek Bizottsága által a Görög Köztársaság ellen 2005. április 19-én benyújtott kereset
   (C-178/05. sz. ügy)
   (2005/C 155/15)
   Az eljárás nyelve: görög
   Az Európai Közösségek Bizottsága (képviseli: Dimitrios Triantafyllou, meghatalmazotti minőségben, kézbesítési cím: Luxembourg) 2005. április 19-én keresetet nyújtott be az Európai Közösségek Bíróságához a Görög Köztársaság ellen.
   A felperes keresetében azt kéri, hogy a Bíróság:
   
               1.
            
            
               állapítsa meg, hogy a Görög Köztársaság a székhelyáthelyezésre és az ügyintézés valóságos helyének áthelyezésére kivetett adóra vonatkozó, valamint az ugyanazon adó alól a bármilyen szintű, összes mezőgazdasági szövetkezetet és egyesületet vagy közös vállalatot, valamint ezek bármilyen más válfaját, továbbá a hajók, hajózási közös vállalatok és bármilyen társasági formájú hajózási társaságok közös tulajdonát mentesítő jogszabályi rendelkezéseivel, a Görög Köztársaság megsértette a 69/335/EGK irányelv (1) alapján fennálló kötelezettségeit;
            
         
               2.
            
            
               kötelezze a Görög Köztársaságot a költségek viselésére.
            
         Jogalapok és fontosabb érvek:
   A Bizottság álláspontja szerint a székhelyáthelyezésre kivetett adó vonatkozásában a lényeges elem a társaság tőketársasággá minősítése vagy ennek elmaradása a származási országban; az adó következésképpen kivetésre kerül, amikor a származási ország a vállalkozást nem tekinti tőketársaságnak. Következésképpen a Bizottság azt a tényt kifogásolja, hogy a görög jogszabályok kizárólag a juttatásokra kivetett adóknak a származási országban való kivetésének vagy ki nem vetésének tulajdonítanak jelentőséget, és kizárólag az olyan országból Görögországba történő székhelyáthelyezést mentesíti az adó alól, amely a juttatásokra adót vet ki. A Bizottság véleményét az irányelv nyelvtani vagy rendszertani értelmezésére alapítja, amely az adó alá tőketársaságként tartozó vállalkozásokhoz kötődik, de utólag a 85/303/EGK irányelvvel a juttatásokat terhelő adók eltörlésére bevezetett módosítással megerősítést nyert.
   Ami a mezőgazdasági szövetkezetek és hajózási társaságok mentességét illeti, teljes gazdasági ágazati kategóriákról van szó, amelyek vonatkozásában a görög hatóságok nem indokolták tőketársasággá való minősítésük elmaradását, de amelyek teljes adómentessége nem tartozik az irányelvben meghatározott egyes aktusok megengedett mentesítési eseteihez. Egyébiránt amikor az irányelvben teljes ágazatokat akartak mentesíteni, az kifejezett rendelkezéssel történt (pl. az állami vállalkozások és szervezetek [görögül ΔΕΚΟ] vonatkozásában).
   
      (1)  HL L 249., 1969.10.3., 25. o.